
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 240 
Θέση σε κυκλοφορία νέων μεταλλικών κερμάτων των 500 
δραχμών ως επετειακών και καθορισμός των κυρίων 
γνωρισμάτων τους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου δεύτε¬ 
ρου του Ν.Δ. 488/74 «Περί κυρώσεως της μεταξύ του Ελ¬ 
ληνικού Δημοσίου και της Τραπέζης της Ελλάδος υπο- 
γραφείσηςτην 21η Ιουνίου 1973 Συμβάσεως, δΓ ής ρυθ¬ 
μίζονται τα της κοπής μεταλλικών κερμάτων του 
Δημοσίου και άλλων τινών διατάξεων» (Α 203). 

2. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (Α 137) που προστέ¬ 
θηκε με το άρθρο 27 του Ν. 2081/92 (Α 154) και τροποποι¬ 
ήθηκε με το άρθρο 1 παρ ,2εδάφ. α’του Ν. 2649/97 (Α38). 

3. Ότι από τις διατάξεις του παρόντος Π .Δ. προκαλείται 
εφάπαξ δαπάνη του Κρατικού Προϋπολογισμού δραχμών 
840.000.000 περίπου, η οποία θα βαρύνειτον Κ. Α. Ε. 3331 
Ειδ. Φορ. 23110 οικ. έτους 2000. 

4. Τηναριθ. 1039386/441 /Α0006/21.4.2000 (ΦΕΚΒ’571) 
κοινή απόφαση του Πρωθυπουργού και Υπουργού Οικο¬ 
νομικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών". 

5. Την 379/2000 γνωμοδότηση του Συμβουλίου της Επι¬ 
κράτειας μετά από πρόταση του Υφυπουργού των Οικο¬ 
νομικών αποφασίζουμε: 

Άρθρο 1 

1. Τίθενται σε κυκλοφορία νέα μεταλλικά κέρματα των 
500 δραχμών, ως επετειακά, με την ευκαιρία διεξαγωγής 
των Ολυμπιακών Αγώνων στην ΑΘΗΝΑ το έτος 2004. 

Τα κέρματα αυτά τυπώνονται εφάπαξ σε ποσότητα 
24.000.000τεμαχίων με έξι (6) διαφορετικές παραστάσεις 
επί της μιας όψεως, (4.000.000 τεμάχια ανά παράσταση), 
ενώ η όψη αξίας είναι κοινή. 

2. Η σύνθεση κράματος και τα ειδικά χαρακτηριστικά 
αυτού είναι: 

ΣΥΝΘΕΣΗ ΚΡΑΜΑΤΟΣ 

Χαλκός: εβδομήντα πέντε στα εκατό (75%) 

Νικέλιο: είκοσι πέντε στα εκατό (25%) 

Απόχρωση: αργυρή 


Βάρος κέρματος: 9,50 γραμμάρια 

Διάμετρος κέρματος: 28,50 χιλιοστά του μέτρου 

Μορφή Στεφάνης: Λεία 

ΠΑΡΑΣΤΑΣΕΙΣ 

I. ΚΟΙΝΗ ΟΨΗ 

Στο κέντρο του κέρματος απεικονίζεται το σήμα -ο λο¬ 
γότυπος- των Ολυμπιακών Αγώνων «ΑΘΗΝΑ 2004» ήτοι: 
Εντός τετραγώνου σχήματος στέφανος ελαίας, αμέσως 
κάτω δεξιά του τετραγώνου, τα στοιχεία αποκλειστικότη¬ 
τας (οοργπρίιΐ) :ΤΜ (Θ), αμέσως από κάτω αναγράφονται ο 
τόπος και η χρονολογία τέλεσης των Αγώνων «ΑΘΗΝΑ 
2004» και ακριβώς από κάτω οι 5 δακτύλιοι του σήματος 
των Ολυμπιακών Αγώνων. Επάνω από το σήμα του «ΑΘΗ¬ 
ΝΑ 2004", ημικυκλικά αναγράφονται οι λέξεις: «ΕΛΛΗΝΙ¬ 
ΚΗ ΔΗΜΟΚΡΑΤΙΑ". 

Κάτω από το σήμα του «ΑΘΗΝΑ 2004» αναγράφονται σε 
ημικυκλική διάταξη η ονομαστική αξία του κέρματος - ο α¬ 
ριθμός 500 - και στην περιφέρεια οι λέξεις «ΔΡΑΧΜΕΣ 11 . 

II. ΟΠΙΣΘΙΑ ΟΨΗ ΔΙΑΦΟΡΕΤΙΚΩΝ ΠΑΡΑΣΤΑΣΕΩΝ. 

Α. ΕΝΟΤΗΤΑ: Αρχαίοι Αγώνες (2 κέρματα). 

ΠΡΩΤΟ ΚΕΡΜΑ: Στο κέντρο του κέρματος απεικονίζε¬ 
ται η είσοδος (κρύπτη) του σταδίου της αρχαίας Ολυ¬ 
μπίας. 

- Στην περιφέρεια και σε ημικυκλική διάταξη επάνω από 
την είσοδο, αναγράφονται οι λέξεις: «ΑΡΧΑΙΑ ΟΛΥΜΠΙΑ» 
και κάτω από την είσοδο οι λέξεις: «ΤΟ ΣΤΑΔΙΟ". 

ΔΕΥΤΕΡΟ ΚΕΡΜΑ: Στο κέντρο του κέρματος απεικονί¬ 
ζεται παράσταση με τον Ολυμπιονίκη Διαγόρα τον οποίο 
φέρουν στους ώμους τους οι δύο υιοί του. 

- Στην περιφέρεια του κέρματος από κάτω, ημικυκλικά, 
αναγράφονται οι λέξεις: «Ο ΟΛΥΜΠΙΟΝΙΚΗΣ ΔΙΑΓΟΡΑΣ". 

Β. ΕΝΟΤΗΤΑ: Η αναβίωση των Ολυμπιακών Αγώνων «Α¬ 
ΘΗΝΑ 1896» (2 κέρματα). 

ΠΡΩΤΟ ΚΕΡΜΑ: Στο κέντρο του κέρματος απεικονίζο¬ 
νται δύο πρόσωπα: αριστερά του Γάλλου Βαρώνου Πιέρ 
Ντε Κουμπερτέν και Γραμματέα της Α’ Ολυμπιακής Επι¬ 
τροπής, (αναβιωτή των Ολυμπιακών Αγώνων), σε θέση 
προφίλ, καλυπτόμενο δεξιά από το Δημήτριο Βικέλα, 
Πρόεδρο της Α’ Ολυμπιακής Επιτροπής του 1896, σε θέ¬ 
ση 3/4. Αριστερά και δεξιά, στην περιφέρεια του κέρμα¬ 
τος σε ημικυκλική διάταξη, αναγράφονται τα ονόματα: 
«ΠΙΕΡ ΝΤΕ ΚΟΥΜΠΕΡΤΕΝ καιΔΗΜΗΤΡΙΟΣ ΒΙΚΕΛΑΣ", α¬ 
ντίστοιχα. 

ΔΕΥΤΕΡΟ ΚΕΡΜΑ: Στο κέντρο του κέρματος απεικονί¬ 
ζεται ολόσωμος ο Ολυμπιονίκης του Μαραθώνιου Δρό¬ 
μου, του 1896 ΣΠΥΡΟΣ ΛΟΥΗΣ. 

- Στα δεξιά του κέρματος, στο φόντο, απεικονίζεται ο 
Τύμβος του Μαραθώνα με δένδρα δεξιά και αριστερά του 
Σπόρου Λούη. 

- Στην περιφέρεια του κέρματος, κάτω ημικυκλικά, ανα- 
γράφονταιοιλέξεις:«0 ΟΛΥΜΠΙΟΝΙΚΗΣΣΠΥΡΟΣΛΟΥΗΣ". 

Γ. ΕΝΟΤΗΤΑ: Σύγχρονοι Ολυμπιακοί Αγώνες «ΑΘΗΝΑ 
2004» (2 κέρματα). 

ΠΡΩΤΟ ΚΕΡΜΑ: Στο κέντρο του κέρματος απεικονίζε¬ 
ται η τελετή της αφής της φλόγας των Ολυμπιακών Αγώ¬ 
νων (Η Πρωθιέρεια παραδίδει τη δάδα στον πρώτο λα- 
μπαδηδρόμο στην Αρχαία Ολυμπία). 

- Στην περιφέρεια του κέρματος κάτω ημικυκλικά, ανα¬ 
γράφονται οι λέξεις: «ΑΦΗ ΟΛΥΜΠΙΑΚΗΣ ΦΛΟΓΑΣ". 

ΔΕΥΤΕΡΟ ΚΕΡΜΑ: Στο κέντρο του κέρματος απεικονί¬ 
ζεται το αναμνηστικό μετάλλιο του 1896 (χαραγμένο από 
το Νικηφόρο Λύτρα) με θέμα τη Νίκη. 

- Στην περιφέρεια κάτω και επάνω, σε ημικυκλική διάτα¬ 
ξη, αναγράφονται οι λέξεις «ΜΕΤΑΛΛΙΟ και ΑΘΗΝΑ 
1896", αντίστοιχα. 


Άρθρο 2 

Οι ποσότητες του νέου κέρματος, όταν παραδοθούν α¬ 
πό το Ελληνικό Δημόσιο στην Τράπεζα Ελλάδος, τίθενται 
στην κυκλοφορία από αυτή ανάλογα με τις ανάγκες των 
συναλλαγών, το δε προϊόν από τη διάθεσή τους μεταφέ- 
ρεται σε πίστωση του σχετικού λογ/σμού που τηρείται σ’ 
αυτή, σύμφωνα με τις οδηγίες του Υπουργού των Οικο¬ 
νομικών. 

Άρθρο 3 

Η ισχύς του παρόντος διατάγματος αρχίζει από την η¬ 
μερομηνία δημοσίευσης του στην Εφημερίδα της Κυβερ- 
νήσεως. 

Στον Υφυπουργό των Οικονομικών, αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 19 Σεπτεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. ΔΡΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




